

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 11/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 212/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ:**ΩΥΨ6ΩΨΑ-ΗΚ2 | **«Λύση και εκκαθάριση αμιγούς Δημοτικής επιχείρησης του πρώην Δήμου Αμβρακικού»** |

Στην Άρτα σήμερα την δεκάτη έκτη (16η) του μηνός Απριλίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 8495/12-4-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Κοτσαρίνης Μιχαήλ 7. Ζέρβας Κων/νος 8. Σιαφάκας Χριστόφορος 9. Λιλής Γεώργιος 10. Λιόντος Νικόλαος 11. Σφήκας Δημήτριος 12. Γραμματικού-Παπατσίμπα Θεανώ 13. Μιλτιάδους Γεώργιος | 1. Κουτρούμπα Άννα-Μαρία 2. Βλάχος Μιχαήλ 3. Κοσμάς Ηλίας 4. Παπαλέξης Ιωάννης 5. Βασιλάκη-Μητρογιώργου Βικτωρία 6. Κατσαντούλα Αναστασία 7. Βλάρας Γρηγόριος 8. Κιτσαντά Ευαγγελίτσα 9. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος,Παπάζογλου Χαράλαμπος,Νταλάκας Δημήτριος,Καραγεώργος Γεώργιος,Στασινός Παύλος, Παπαμιχαήλ Κων/νος Ντέμσια Αικατερίνη, Ζυγουβέλης Παναγιώτης, Πετανίτης Δημήτριος, Παπακίτσος Στέφανος και Ξυλογιάννης Άγγελος .

Στη συνεδρίαση παραβρέθηκαν οι Πρόεδροι Συμβουλίων των Τοπ. Κοινοτήτων Πιστιανών και Καλαμιάς. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση οχτώ (8) έκτακτων θεμάτων.

Οι κ.κ. Πατήλας Κοσμάς και Παπαλέξης αποχώρησαν μετά την συζήτηση του 1ου έκτακτου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 5Ο τακτικό  θέμα της ημερήσιας διάταξης έθεσε «Λύση και εκκαθάριση αμιγούς Δημοτικής επιχείρησης του πρώην Δήμου Αμβρακικού» έδωσε το λόγο στον αρμόδιο αντιδήμαρχο κ. Σιαφάκα  ο οποίος παίρνοντας το λόγο έθεσε υπόψη του Συμβουλίου τα εξής:

Στον Πρώην Δήμο Αμβρακικού με έδρα την Ανέζα είχε συσταθεί Δημοτική Επιχείρηση με την επωνυμία ‘Αναπτυξιακή Δημοτική Επιχείρηση Δήμου Αμβρακικού’ με την αριθ. 106/2003 απόφαση του Δημοτικού Συμβουλίου του πρώην Δήμου Αμβρακικού η οποία εγκρίθηκε με την αριθ. 8223/23-9-2003 απόφαση του ΓΓΠΗ, και η απόφαση αυτή είχε δημοσιευθεί στο αριθ. 469/Β/5-3-2004 ΦΕΚ.

Η επιχείρηση αυτή σύμφωνα με τις διατάξεις του Ν. 3463/2006 έπρεπε να προσαρμόσει το καταστατικό της. Η προθεσμία μετά από παρατάσεις ήταν 31-12-2010.

Η προθεσμία αυτή παρήλθε χωρίς το τότε το Δημοτικό Συμβούλιο του πρώην Δήμου Αμβρακικού να πάρει απόφαση για προσαρμογή ή συγχώνευση ή λύση της υφιστάμενης Δημοτικής Επιχείρησης του ΠΔ 410/95.

Με τις διατάξεις του Ν. 3852/2010 (Καλλικράτης) δεν έχει προβλεφθεί εκ νέου παράταση της εν λόγω προθεσμίας προσαρμογής, δεδομένου ότι με την θέσπιση διαδοχικών παρατάσεων από το 2007 έως το τέλος του 2010 είχε διαμορφωθεί ένα εύλογο χρονικό διάστημα για τους ΟΤΑ Α βαθμού, προκειμένου να σχεδιάσουν και να αναμορφώσουν την επιχειρηματική τους δράση.

Συνεπώς προκρίθηκε ως πλέον σκόπιμο οι νέες Δημοτικές Αρχές από την εγκατάστασή τους (1-1-2011) να έχουν την δυνατότητα να προβούν απρόσκοπτα και άμεσα στις περαιτέρω ενέργειες εξορθολογισμού των επιχειρήσεων που προβλέπει ο Ν. 3852/2010 (συγχωνεύσεις κλπ)

Ο Ν. 3852/2010 δεν επιτρέπει την σύσταση ή την διατήρηση των επιχειρήσεων άλλων από εκείνων που προβλέπονται στο άρθρο 107 του Ν 3852/2010 και όσες Α.Ε. είχαν συσταθεί με το Ν. 3463/2006.

Συνεπώς το Δημοτικό Συμβούλιο θα πρέπει να πάρει απόφαση για την λύση της συγκεκριμένης επιχείρησης και να θέσει αυτή σε εκκαθάριση.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α. Τη Λύση και εκκαθάριση της αμιγούς Δημοτικής επιχείρησης του πρώην Δήμου Αμβρακικού, με την επωνυμία «Αναπτυξιακή Δημοτική Επιχείρηση Δήμου Αμβρακικού» σύμφωνα με τα όσα αναφέρονται στο εισηγητικό μέρος της παρούσας.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 212/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*