

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 11/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:222 /2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 75ΡΨΩΨΑ-ΘΜΠ | «Διοργάνωση εκδήλωσης προς τιμή του Κώστα Κρυστάλλη. Έγκριση πραγματοποίησης δαπάνης και διάθεση πίστωσης» |

Στην Άρτα σήμερα την δεκάτη έκτη (16η) του μηνός Απριλίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 8495/12-4-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Κοτσαρίνης Μιχαήλ 7. Ζέρβας Κων/νος 8. Σιαφάκας Χριστόφορος 9. Λιλής Γεώργιος 10. Λιόντος Νικόλαος 11. Σφήκας Δημήτριος 12. Γραμματικού-Παπατσίμπα Θεανώ 13. Μιλτιάδους Γεώργιος | 1. Κουτρούμπα Άννα-Μαρία 2. Βλάχος Μιχαήλ 3. Κοσμάς Ηλίας 4. Παπαλέξης Ιωάννης 5. Βασιλάκη-Μητρογιώργου Βικτωρία 6. Κατσαντούλα Αναστασία 7. Βλάρας Γρηγόριος 8. Κιτσαντά Ευαγγελίτσα 9. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος,Παπάζογλου Χαράλαμπος,Νταλάκας Δημήτριος,Καραγεώργος Γεώργιος,Στασινός Παύλος, Παπαμιχαήλ Κων/νος Ντέμσια Αικατερίνη, Ζυγουβέλης Παναγιώτης, Πετανίτης Δημήτριος, Παπακίτσος Στέφανος και Ξυλογιάννης Άγγελος .

Στη συνεδρίαση παραβρέθηκαν οι Πρόεδροι Συμβουλίων των Τοπ. Κοινοτήτων Πιστιανών και Καλαμιάς. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση οχτώ (8) έκτακτων θεμάτων.

Οι κ.κ. Πατήλας Κοσμάς και Παπαλέξης αποχώρησαν μετά την συζήτηση του 1ου έκτακτου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 15ο τακτικό  θέμα της ημερήσιας διάταξης «Ακύρωση της αριθμ. 157/2018 προηγούμενης απόφασης και λήψη νέας για «Διοργάνωση εκδήλωσης προς τιμή του Κώστα Κρυστάλλη. Έγκριση πραγματοποίησης δαπάνης και διάθεση πίστωσης» έδωσε το λόγο στον αρμόδιο αντιδήμαρχο κ Χαρακλιά ο οποίος παίρνοντας το λόγο έθεσε υπόψη του Συμβουλίου τας εξής:

Με την αριθμ. 157/2018 απόφασή του, το Δ.Σ. Δήμου Αρταίων ενέκρινε ομόφωνα την διοργάνωση εκδήλωσης στις 22 Απριλίου 2018 προς τιμή του Κώστα Κρυστάλλη, την έγκριση πραγματοποίησης δαπάνης ύψους 300,00 € σε βάρος του Κ.Α. 00-6443 για την ηχητική κάλυψη της εκδήλωσης, καθώς και τη διάθεση της σχετικής πίστωσης σε βάρος του Κ.Α. 00-6443. Καθώς εκ παραδρομής, πριν την λήψη απόφασης από το Δημοτικό Συμβούλιο, δεν τηρήθηκε η προβλεπόμενη διαδικασία έτσι ώστε η σχετική δαπάνη για την ηχητική κάλυψη της εκδήλωσης να καθίσταται νόμιμη, εισηγούμαστε εκ νέου το θέμα προς το Δ.Σ.

Αναλυτικότερα:

Σύμφωνα με το άρθρο 158 παρ.3α Ν.3463/06, πιστώσεις που είναι γραμμένες στους οικείους κωδικούς αριθμούς του προϋπολογισμού του Δήμου ή της Κοινότητας μπορεί να διατεθούν, με απόφαση του δημοτικού ή κοινοτικού συμβουλίου για την πληρωμή δαπανών, που αφορούν:

α) **Εθνικές ή τοπικές γιορτές** **ή άλλες ιδίως πολιτιστικές, μορφωτικές, ψυχαγωγικές**, αθλητικές εκδηλώσεις, συνέδρια και συναντήσεις που οργανώνει ο Δήμος ή η Κοινότητα, εφόσον σχετίζονται με την εδαφική του περιφέρεια και **συνδέονται με την προαγωγή των** κοινωνικών και οικονομικών συμφερόντων ή **των πολιτιστικών και** **πνευματικών ενδιαφερόντων των κατοίκων του**. (……………….).

Φέτος ο τόπος, η Ήπειρος όλη τιμά τον ποιητή της, τον Κώστα Κρυστάλλη. Είναι λίγο να χαρακτηρίζεται μόνο ως ο ποιητής του βουνού και της στάνης, γιατί πάνω απ’ όλα ήταν ο ποιητής της ελευθερίας. Γι’ αυτή πολέμησε με τους στίχους του και μ’ αυτή πέθανε στην πόλη μας. Το 1887 δημοσίευσε το ποίημα «Αι σκιαί του Άδου», το οποίο αναφερόταν σε επεισόδια της Επανάστασης του 1821. Εξαιτίας αυτού διώχθηκε από τις τουρκικές αρχές και κατέφυγε στην Αθήνα (Ιανουάριος 1889), ενώ τα τουρκικά δικαστήρια τον καταδίκασαν ερήμην σε εικοσιπενταετή εξορία στη Βαγδάτη. Ο έρωτας του Κρυστάλλη για την ηπειρώτικη φύση αποτυπώνεται σε όλα του τα ποιήματα.

Έχουμε την μέγιστη τιμή να έχουμε και να είμαστε φορείς του έργου του μεγάλου Ηπειρώτη ποιητή Κώστα Κρυστάλλη, αλλά ακόμη περισσότερο να βρίσκεται ο τάφος του στο δικό μας νεκροταφείο όσο κι αν υπάρχει κι άλλο ένα μνημείο στο χωριό του, το Συρράκο. Ο τάφος του είναι σημείο αναφοράς για πολλούς πνευματικούς ανθρώπους μιας άλλης εποχής που είχαν να μας διδάξουν πολλά. Ως γνωστόν πήγαινε εκεί μαζί με τους μαθητές του ο πατέρας του επίσης αρτινού μεγάλου ζωγράφου Γιάννη Μόραλη, ο Κωνσταντίνος Μόραλης, για να διδάξει στους μαθητές του ποίηση. Επίσης η Άρτα τίμησε τον ποιητή με την προτομή και την ομώνυμη πλατεία του όσο και το σπίτι θανάτου του. Είναι χρέος μας να αποδώσουμε φόρο τιμής στο μεγάλο αυτό ποιητή, οργανώνοντας μία σειρά εκδηλώσεων εντός του έτους. Η πρώτη πρόταση είναι να οργανωθεί μία εκδήλωση στις 22 Απριλίου 2018 για τα 124 από το θάνατό του, η οποία θα περιλαμβάνει τρισάγιο εις μνήμη του ποιητή στο Δημοτικό Κοιμητήριο και κατάθεση στεφάνων, ομιλίες, απαγγελία ποιημάτων και χορευτικό στην πλατεία Κρυστάλλη.

Το κόστος της εκδήλωσης υπολογίζεται στα τριακόσια ευρώ (300,00€) και περιλαμβάνει την ηχητική κάλυψη της εκδήλωσης.

Επισημαίνουμε σε αυτό το σημείο ότι, ενώ βρίσκεται σε εξέλιξη ανοιχτή διαγωνιστική διαδικασία για τις ετήσιες δαπάνες που αφορούν στις πολιτιστικές εκδηλώσεις του Δήμου, εντούτοις η διαδικασία δεν έχει ολοκληρωθεί και, κατά συνέπεια, δεν έχει αναδειχτεί ανάδοχος για τις εν λόγω δαπάνες. Η εν λόγω εκδήλωση πρέπει να πραγματοποιηθεί σε συγκεκριμένη ημερομηνία (22 Απριλίου) μέχρι την οποία δεν θα έχει οριστικοποιηθεί η διαγωνιστική διαδικασία και για το λόγο αυτό προτείνουμε την κάλυψη των απαιτούμενων δαπανών με τη διαδικασία της απευθείας ανάθεσης.

Στον προϋπολογισμό του Δήμου, ο οποίος ψηφίσθηκε με την αριθ. 621/2017 απόφαση του ΔΣ (ΑΔΑ: ΩΑ2ΝΩΨΑ – 8ΦΡ) κι εγκρίθηκε με την αριθ. 19444/7-2-2018 απόφαση της Αποκεντρωμένης Διοίκησης Ηπείρου – Δυτικής Μακεδονίας (ΑΔΑ: 67Ψ0ΟΡ1Γ – ΒΜΠ), προβλέπεται σχετική πίστωση.

Με την παρούσα εισήγηση προτείνουμε:

1. Την έγκριση διοργάνωσης της εκδήλωσης προς τιμή του Κώστα Κρυστάλλη στις 22   
Απριλίου 2018.

2. Την έγκριση πραγματοποίησης δαπάνης ύψους τριακοσίων ευρώ (300,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2018 για την ηχητική κάλυψη της εκδήλωσης. Επισημαίνουμε σε αυτό το σημείο ότι, ενώ βρίσκεται σε εξέλιξη ανοιχτή διαγωνιστική διαδικασία για τις ετήσιες δαπάνες που αφορούν στις πολιτιστικές εκδηλώσεις του Δήμου, εντούτοις η διαδικασία δεν έχει ολοκληρωθεί και, κατά συνέπεια, δεν έχει αναδειχτεί ανάδοχος για τις εν λόγω δαπάνες. Η εν λόγω εκδήλωση πρέπει να πραγματοποιηθεί σε συγκεκριμένη ημερομηνία (22 Απριλίου) μέχρι την οποία δεν θα έχει οριστικοποιηθεί η διαγωνιστική διαδικασία και για το λόγο αυτό προτείνουμε την κάλυψη των απαιτούμενων δαπανών με τη διαδικασία της απευθείας ανάθεσης.

3. Τη διάθεση πίστωσης ύψους δαπάνης ύψους τριακοσίων ευρώ (300,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2018. Στον προϋπολογισμό του Δήμου, ο οποίος ψηφίσθηκε με την αριθ. 621/2017 απόφαση του ΔΣ (ΑΔΑ: ΩΑ2ΝΩΨΑ – 8ΦΡ) κι εγκρίθηκε με την αριθ. 19444/7-2-2018 απόφαση της Αποκεντρωμένης Διοίκησης Ηπείρου – Δυτικής Μακεδονίας (ΑΔΑ: 67Ψ0ΟΡ1Γ – ΒΜΠ), προβλέπεται σχετική πίστωση

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού  έλαβε υπόψη Ν.3463/06, Ν.3852/10, και την εισήγηση του αρμόδιου τμήματος

**ΑΠΟΦΑΣΙΖΕI ΟΜΟΦΩΝΑ**

Α.-Την Ακύρωση της αριθμ. 157/2018 προηγούμενης απόφασης και λήψη νέας για «Διοργάνωση εκδήλωσης προς τιμή του Κώστα Κρυστάλλη» για τους λόγους που αναφέρονται στο εισηγητικό μέρος της παρούσας.

Β.- Την έγκριση διοργάνωσης της εκδήλωσης προς τιμή του Κώστα Κρυστάλλη στις 22   
Απριλίου 2018.

Γ.- Την έγκριση πραγματοποίησης δαπάνης ύψους τριακοσίων ευρώ (300,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2018 για την ηχητική κάλυψη της εκδήλωσης. Επισημαίνουμε σε αυτό το σημείο ότι, ενώ βρίσκεται σε εξέλιξη ανοιχτή διαγωνιστική διαδικασία για τις ετήσιες δαπάνες που αφορούν στις πολιτιστικές εκδηλώσεις του Δήμου, εντούτοις η διαδικασία δεν έχει ολοκληρωθεί και, κατά συνέπεια, δεν έχει αναδειχτεί ανάδοχος για τις εν λόγω δαπάνες. Η εν λόγω εκδήλωση πρέπει να πραγματοποιηθεί σε συγκεκριμένη ημερομηνία (22 Απριλίου) μέχρι την οποία δεν θα έχει οριστικοποιηθεί η διαγωνιστική διαδικασία και για το λόγο αυτό προτείνουμε την κάλυψη των απαιτούμενων δαπανών με τη διαδικασία της απευθείας ανάθεσης.

Δ.-Τη διάθεση πίστωσης ύψους δαπάνης ύψους τριακοσίων ευρώ (300,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2018. Στον προϋπολογισμό του Δήμου, ο οποίος ψηφίσθηκε με την αριθ. 621/2017 απόφαση του ΔΣ (ΑΔΑ: ΩΑ2ΝΩΨΑ – 8ΦΡ) κι εγκρίθηκε με την αριθ. 19444/7-2-2018 απόφαση της Αποκεντρωμένης Διοίκησης Ηπείρου – Δυτικής Μακεδονίας (ΑΔΑ: 67Ψ0ΟΡ1Γ – ΒΜΠ), προβλέπεται σχετική πίστωση.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 222/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*