

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 11/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:204/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΩΜ57ΩΨΑ-2ΥΖ | «**Καθορισμός ημερομηνίας εορταστικών εκδηλώσεων των Ιστορικών μαχών Γριμπόβου 1897 και 1912-1913 για το έτος 2018. Έγκριση πραγματοποίησης δαπάνης και διάθεση πίστωσης»** |

Στην Άρτα σήμερα την δεκάτη έκτη (16η) του μηνός Απριλίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 8495/12-4-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Κοτσαρίνης Μιχαήλ 7. Ζέρβας Κων/νος 8. Σιαφάκας Χριστόφορος 9. Λιλής Γεώργιος 10. Λιόντος Νικόλαος 11. Σφήκας Δημήτριος 12. Γραμματικού-Παπατσίμπα Θεανώ 13. Μιλτιάδους Γεώργιος | 1. Κουτρούμπα Άννα-Μαρία 2. Βλάχος Μιχαήλ 3. Κοσμάς Ηλίας 4. Παπαλέξης Ιωάννης 5. Βασιλάκη-Μητρογιώργου Βικτωρία 6. Κατσαντούλα Αναστασία 7. Βλάρας Γρηγόριος 8. Κιτσαντά Ευαγγελίτσα 9. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος,Παπάζογλου Χαράλαμπος,Νταλάκας Δημήτριος,Καραγεώργος Γεώργιος,Στασινός Παύλος, Παπαμιχαήλ Κων/νος Ντέμσια Αικατερίνη, Ζυγουβέλης Παναγιώτης, Πετανίτης Δημήτριος, Παπακίτσος Στέφανος και Ξυλογιάννης Άγγελος .

Στη συνεδρίαση παραβρέθηκαν οι Πρόεδροι Συμβουλίων των Τοπ. Κοινοτήτων Πιστιανών και Καλαμιάς. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση οχτώ (8) έκτακτων θεμάτων.

Οι κ.κ. Πατήλας Κοσμάς και Παπαλέξης αποχώρησαν μετά την συζήτηση του 1ου έκτακτου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 5ο έκτακτο  θέμα της ημερήσιας διάταξης «Καθορισμός ημερομηνίας εορταστικών εκδηλώσεων των Ιστορικών μαχών Γριμπόβου 1897 και 1912-1913 για το έτος 2018. Έγκριση πραγματοποίησης δαπάνης και διάθεση πίστωσης» έδωσε το λόγο στον αρμόδιο αντιδήμαρχο του Δήμου κ. Χαρακλιά ο οποίος έθεσε υπόψη του Συμβουλίου τα εξής:

Σύμφωνα με το άρθρο 158 παρ.3α Ν.3463/06, πιστώσεις που είναι γραμμένες στους οικείους κωδικούς αριθμούς του προϋπολογισμού του Δήμου ή της Κοινότητας μπορεί να διατεθούν, με απόφαση του δημοτικού ή κοινοτικού συμβουλίου για την πληρωμή δαπανών, που αφορούν:

α) Εθνικές ή τοπικές γιορτές ή άλλες ιδίως πολιτιστικές, μορφωτικές, ψυχαγωγικές, αθλητικές εκδηλώσεις, συνέδρια και συναντήσεις που οργανώνει ο Δήμος ή η Κοινότητα, εφόσον σχετίζονται με την εδαφική του περιφέρεια και συνδέονται με την προαγωγή των κοινωνικών και οικονομικών συμφερόντων ή των πολιτιστικών και πνευματικών ενδιαφερόντων των κατοίκων του. (……………….).

Κάθε χρόνο στο Γρίμποβο και συγκεκριμένα στη θέση ΚΟΝΤΡΑ, όπου έχει ανεγερθεί Μνημείο πεσόντων, πραγματοποιείται εκδήλωση για τον εορτασμό της επετείου των ιστορικών μαχών Γριμπόβου ετών 1897 και 1912-13. Η ημερομηνία τέλεσης του εορτασμού καθορίζεται από το Δημοτικό Συμβούλιο και πραγματοποιείται συνήθως στο πρώτο εικοσαήμερο του Μαΐου.

Κατόπιν των ανωτέρω προτείνουμε:

1. Να καθοριστεί για το έτος 2018 ως ημερομηνία πραγματοποίησης των Εορταστικών εκδηλώσεων των Επετείων Ιστορικών Μαχών Γριμπόβου 1897 & 1912 – 13, η 13η Μαΐου 2018, ημέρα Κυριακή.
2. Να εγκριθεί η πραγματοποίηση δαπάνης ύψους 500,00 € σε βάρος του Κ.Α. 00-6443 «Δαπάνες δεξιώσεων και Εθνικών και Τοπικών εορτών» έτους 2018. Το ποσό αυτό θα διατεθεί σύμφωνα με τον ακόλουθο πίνακα.

|  |  |  |
| --- | --- | --- |
| **Α/Α** | **ΕΙΔΟΣ ΔΑΠΑΝΗΣ** | **ΚΟΣΤΟΣ** |
| **1** | Ηχητική κάλυψη | 300€ |
| **2** | Καφές/Δεξίωση | 200€ |
|  | **ΣΥΝΟΛΟ** | 500€ |

1. Τη διάθεση της προαναφερθείσας πίστωσης σε βάρος του Κ.Α. 00-6443 «Δαπάνες δεξιώσεων και Εθνικών και Τοπικών εορτών» οικονομικού έτους 2018. Στον προϋπολογισμό του Δήμου, ο οποίος ψηφίσθηκε με την αριθ. 621/2017 απόφαση του ΔΣ (ΑΔΑ: ΩΑ2ΝΩΨΑ – 8ΦΡ) κι εγκρίθηκε με την αριθ. 19444/7-2-2018 απόφαση της Αποκεντρωμένης Διοίκησης Ηπείρου – Δυτικής Μακεδονίας (ΑΔΑ: 67Ψ0ΟΡ1Γ – ΒΜΠ), προβλέπεται σχετική πίστωση.

Επισημαίνουμε σε αυτό το σημείο ότι, ενώ βρίσκεται σε εξέλιξη ανοιχτή διαγωνιστική διαδικασία για τις ετήσιες δαπάνες που αφορούν στις πολιτιστικές εκδηλώσεις του Δήμου, εντούτοις η διαδικασία δεν έχει ολοκληρωθεί και, κατά συνέπεια, δεν έχει αναδειχτεί ανάδοχος για τις εν λόγω δαπάνες. Η εν λόγω εκδήλωση πρέπει να πραγματοποιηθεί σε συγκεκριμένη ημερομηνία (13 Μαΐου) μέχρι την οποία δεν θα έχει οριστικοποιηθεί η διαγωνιστική διαδικασία και για το λόγο αυτό προτείνουμε την κάλυψη των απαιτούμενων δαπανών με τη διαδικασία της απευθείας ανάθεσης

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού  έλαβε υπόψη Ν.3463/06, Ν.3852/10 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α.- Καθορίζει για το έτος 2018 ως ημερομηνία πραγματοποίησης των Εορταστικών εκδηλώσεων των Επετείων Ιστορικών Μαχών Γριμπόβου 1897 & 1912 – 13, την 13η Μαΐου 2018, ημέρα Κυριακή.

Β.- Εγκρίνει την πραγματοποίηση δαπάνης ύψους 500,00 € σε βάρος του Κ.Α. 00-6443 «Δαπάνες δεξιώσεων και Εθνικών και Τοπικών εορτών» έτους 2018. Το ποσό αυτό θα διατεθεί σύμφωνα με τον ακόλουθο πίνακα.

|  |  |  |
| --- | --- | --- |
| **Α/Α** | **ΕΙΔΟΣ ΔΑΠΑΝΗΣ** | **ΚΟΣΤΟΣ** |
| **1** | Ηχητική κάλυψη | 300€ |
| **2** | Καφές/Δεξίωση | 200€ |
|  | **ΣΥΝΟΛΟ** | 500€ |

Επισημαίνουμε σε αυτό το σημείο ότι, ενώ βρίσκεται σε εξέλιξη ανοιχτή διαγωνιστική διαδικασία για τις ετήσιες δαπάνες που αφορούν στις πολιτιστικές εκδηλώσεις του Δήμου, εντούτοις η διαδικασία δεν έχει ολοκληρωθεί και, κατά συνέπεια, δεν έχει αναδειχτεί ανάδοχος για τις εν λόγω δαπάνες. Η εν λόγω εκδήλωση πρέπει να πραγματοποιηθεί σε συγκεκριμένη ημερομηνία (13 Μαΐου) μέχρι την οποία δεν θα έχει οριστικοποιηθεί η διαγωνιστική διαδικασία και για το λόγο αυτό προτείνουμε την κάλυψη των απαιτούμενων δαπανών με τη διαδικασία της απευθείας ανάθεσης.

Γ.- Τη διάθεση της προαναφερθείσας πίστωσης σε βάρος του Κ.Α. 00-6443 «Δαπάνες δεξιώσεων και Εθνικών και Τοπικών εορτών» οικονομικού έτους 2018. Στον προϋπολογισμό του Δήμου, ο οποίος ψηφίσθηκε με την αριθ. 621/2017 απόφαση του ΔΣ (ΑΔΑ: ΩΑ2ΝΩΨΑ – 8ΦΡ) κι εγκρίθηκε με την αριθ. 19444/7-2-2018 απόφαση της Αποκεντρωμένης Διοίκησης Ηπείρου – Δυτικής Μακεδονίας (ΑΔΑ: 67Ψ0ΟΡ1Γ – ΒΜΠ), προβλέπεται σχετική πίστωση.

Δ.- Την κάλυψη των απαιτούμενων δαπανών με τη διαδικασία της απευθείας ανάθεσης

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 204/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*