

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 11/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 209/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6ΛΡ7ΩΨΑ-ΒΤΗ** | **«**Υποβολή Πρότασης “Έργα - προμήθειες αστικής ανάπλασης σε κοινόχρηστους χώρους στην πόλη της Άρτας” στα πλαίσια της πρόκλησης α/α ΟΠΣ:2421/21-12-2017 του Επιχειρησιακού Προγράμματος ‘ΉΠΕΙΡΟΣ 2014-2020’ και έγκριση των οριστικών μελετών» |

Στην Άρτα σήμερα την δεκάτη έκτη (16η) του μηνός Απριλίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 8495/12-4-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Κοτσαρίνης Μιχαήλ 7. Ζέρβας Κων/νος 8. Σιαφάκας Χριστόφορος 9. Λιλής Γεώργιος 10. Λιόντος Νικόλαος 11. Σφήκας Δημήτριος 12. Γραμματικού-Παπατσίμπα Θεανώ 13. Μιλτιάδους Γεώργιος | 1. Κουτρούμπα Άννα-Μαρία 2. Βλάχος Μιχαήλ 3. Κοσμάς Ηλίας 4. Παπαλέξης Ιωάννης 5. Βασιλάκη-Μητρογιώργου Βικτωρία 6. Κατσαντούλα Αναστασία 7. Βλάρας Γρηγόριος 8. Κιτσαντά Ευαγγελίτσα 9. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος,Παπάζογλου Χαράλαμπος,Νταλάκας Δημήτριος,Καραγεώργος Γεώργιος,Στασινός Παύλος ,Παπαμιχαήλ Κων/νος ,Ντέμσια Αικατερίνη Ζυγουβέλης Παναγιώτης Πετανίτης Δημήτριος,Παπακίτσος Στέφανος και Ξυλογιάννης Άγγελος .

Στη συνεδρίαση παραβρέθηκαν οι Πρόεδροι Συμβουλίων των Τοπ. Κοινοτήτων Πιστιανών και Καλαμιάς. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση οχτώ (8) έκτακτων θεμάτων.

Οι κ.κ. Πατήλας Κοσμάς και Παπαλέξης αποχώρησαν μετά την συζήτηση του 1ου έκτακτου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 2Ο τακτικό  θέμα της ημερήσιας διάταξης έθεσε «Υποβολή Πρότασης “Έργα αστικής ανάπλασης σε κοινόχρηστους χώρους στην πόλη της Άρτας” στα πλαίσια της πρόκλησης α/α ΟΠΣ:2421/21-12-2017 του Επιχειρησιακού Προγράμματος ‘ΉΠΕΙΡΟΣ 2014-2020’» έδωσε το λόγο στον κ. Δήμαρχο   ο οποίος παίρνοντας το λόγο έθεσε υπόψη του Συμβουλίου τα εξής:

Στα πλαίσια της πρόσκλησης με κωδ. 47/2017 και α/α ΟΠΣ:2421 με τίτλο «Επενδύσεις σε έργα αστικής αναζωογόνησης – 2η προκήρυξη» στα πλαίσια του Άξονα Προτεραιότητας 2 «Προστασία του Περιβάλλοντος και Αειφόρος Ανάπτυξη» του Επιχειρησιακού Προγράμματος «Ήπειρος 2014-2020», ο οποίος συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ), εισηγούμαστε την υποβολή πρότασης **«Έργα - προμήθειες αστικής ανάπλασης σε κοινόχρηστους χώρους στην πόλη της Άρτας».**

Η πρόταση που θα υποβληθεί αφορά τη χρηματοδότηση των παρεμβάσεων εξωραϊσμού και αναβάθμισης υφιστάμενων κοινόχρηστων χώρων, με σκοπό να βελτιωθεί η λειτουργικότητα και η αισθητική του αστικού χώρου.

Σύμφωνα με τη μελέτη προβλέπεται η υλοποίηση κύρια τριών (3) υποέργων.

Το πρώτο υποέργο αφορά στην αισθητική-λειτουργική αναβάθμιση του οδοστρώματος στις κεντρικές συνδεόμενες οδούς Φιλελλήνων, Μακρυγιάννη, τμήμα της οδού Σκουφά (πλησίον της πλατείας Μονοπωλίου), Αγίας Σοφίας. Αποτελούν τις κύριες οδούς μέσω των οποίων υπάρχει πρόσβαση στο κέντρο της πόλης και συνιστάται η βελτίωση της αισθητικής της με διαμόρφωση του οδοστρώματος με γρανιτοκυβόλιθους και στο υπόλοιπο τμήμα διάστρωση με ψυχρό υλικό (cool barrier) για βελτίωση της θερμικής άνεσης στην περιοχή. Οι εν λόγω οδοί θα χαρακτηριστούν ως ήπιας κυκλοφορίας, ώστε οι διερχόμενοι οδηγοί να κινούνται σε αυτή με μειωμένη ταχύτητα. Επίσης με το εν λόγω έργο οι δημότες και επισκέπτες που μετακινούνται στην περιοχή, αποκτούν την αίσθηση ότι βρίσκονται σε μια πόλη ιστορική που εμπνέει τον σεβασμό που της αξίζει.

Το δεύτερο υποέργο περιλαμβάνει την αντικατάσταση των παλαιών φωτιστικών με καινούριας τεχνολογίας LED στο κέντρο της πόλης, προκειμένου να επιτευχθεί καλύτερη οπτική άνεση τις νυχτερινές ώρες αλλά και να μειωθεί η καταναλισκόμενη ενέργεια με αποτέλεσμα την προστασία του περιβάλλοντος.

Το τρίτο υποέργο περιλαμβάνει την προμήθεια και τοποθέτηση σε κεντρικά σημεία της πόλης της Άρτας αισθητικά καλαίσθητων σταθμών αυτοματοποιημένης μίσθωσης ποδηλάτων, προκειμένου να προωθηθεί η κίνηση με ποδήλατα στην πόλη. Με αυτό το μέτρο ο Δήμος Αρταίων στοχεύει στην βελτίωση της υγείας των δημοτών και των επισκεπτών, αλλά και στην μείωση του CO2 και γενικότερα των καυσαερίων στο κέντρο της πόλης.

Επίσης προβλέπεται η ύπαρξη υποέργου αρχαιολογίας και ΟΚΩ.

Τα ανωτέρω θα συμβάλλουν σημαντικά στην αναβάθμιση της πόλης καθιστώντας περισσότερο ελκυστική και φιλική στον επισκέπτη.

Ο προϋπολογισμός της πράξης δε δύναται να ξεπερνά τα 2.500.000 ευρώ, σύμφωνα με τα όσα ορίζονται στην πρόσκληση.

Εισηγούμαστε:

α) την υποβολή της παραπάνω πρότασης έργου από πλευράς του Δήμου Αρταίων, με τίτλο **«Έργα - προμήθειες αστικής ανάπλασης σε κοινόχρηστους χώρους στην πόλη της Άρτας»**, στην πρόσκληση με κωδ. 47/2017 και α/α ΟΠΣ:2421 με τίτλο «Επενδύσεις σε έργα αστικής αναζωογόνησης – 2η προκήρυξη» του ΕΠ «ΉΠΕΙΡΟΣ 2014-2020»

β) την έγκριση του Φακέλου Έργου, ο οποίος περιλαμβάνει τις οριστικές μελέτες του έργου.

γ) την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α. Εγκρίνει την υποβολή της πρότασης έργου από πλευράς του Δήμου Αρταίων, με τίτλο **«Έργα - προμήθειες αστικής ανάπλασης σε κοινόχρηστους χώρους στην πόλη της Άρτας»**, στην πρόσκληση με κωδ. 47/2017 και α/α ΟΠΣ:2421 με τίτλο «Επενδύσεις σε έργα αστικής αναζωογόνησης – 2η προκήρυξη» του ΕΠ «ΉΠΕΙΡΟΣ 2014-2020»

Β. Εγκρίνει τον Φάκελο του Έργου, ο οποίος περιλαμβάνει τις οριστικές μελέτες του έργου.

Γ. Την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 209 /2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*