

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 11/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:203/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΩΛΦΝΩΨΑ-ΔΛΚ | «**Συμμετοχή του Δήμου Αρταίων στην Έκθεση FRESKON και μετακίνηση εκπροσώπων»** |

Στην Άρτα σήμερα την δεκάτη έκτη (16η) του μηνός Απριλίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 8495/12-4-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Κοτσαρίνης Μιχαήλ 7. Ζέρβας Κων/νος 8. Σιαφάκας Χριστόφορος 9. Λιλής Γεώργιος 10. Λιόντος Νικόλαος 11. Σφήκας Δημήτριος 12. Γραμματικού-Παπατσίμπα Θεανώ 13. Μιλτιάδους Γεώργιος | 1. Κουτρούμπα Άννα-Μαρία 2. Βλάχος Μιχαήλ 3. Κοσμάς Ηλίας 4. Παπαλέξης Ιωάννης 5. Βασιλάκη-Μητρογιώργου Βικτωρία 6. Κατσαντούλα Αναστασία 7. Βλάρας Γρηγόριος 8. Κιτσαντά Ευαγγελίτσα 9. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος,Παπάζογλου Χαράλαμπος,Νταλάκας Δημήτριος,Καραγεώργος Γεώργιος,Στασινός Παύλος, Παπαμιχαήλ Κων/νος Ντέμσια Αικατερίνη, Ζυγουβέλης Παναγιώτης, Πετανίτης Δημήτριος, Παπακίτσος Στέφανος και Ξυλογιάννης Άγγελος .

Στη συνεδρίαση παραβρέθηκαν οι Πρόεδροι Συμβουλίων των Τοπ. Κοινοτήτων Πιστιανών και Καλαμιάς. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση οχτώ (8) έκτακτων θεμάτων.

Οι κ.κ. Πατήλας Κοσμάς και Παπαλέξης αποχώρησαν μετά την συζήτηση του 1ου έκτακτου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 4ο έκτακτο  θέμα της ημερήσιας διάταξης «Συμμετοχή του Δήμου Αρταίων στην Έκθεση FRESKON και μετακίνηση εκπροσώπων» έδωσε το λόγο στον αρμόδιο αντιδήμαρχο του Δήμου κ. Χαρακλιά ο οποίος έθεσε υπόψη του Συμβουλίου τα εξής:

Η FRESKON αποτελεί το μεγαλύτερο εμπορικό γεγονός Φρούτων και Λαχανικών που διεξάγεται στην περιοχή των Βαλκανίων και της Νοτιοανατολικής Μεσογείου. Διοργανώνεται από την ΔΕΘ - HELEXPO, στις 26- 28/4/2018, στο Διεθνές Εκθεσιακό Κέντρο της ΔΕΘ - HELEXPO στη Θεσσαλονίκη. Η εν λόγω Έκθεσηπραγματοποιείται με τη στήριξη του **Υπουργείου Αγροτικής Ανάπτυξης και Τροφίμων,** του Υπουργείου Εσωτερικών και του Συνδέσμου Εξαγωγέων Βορείου Ελλάδος.

Πρόκειται ουσιαστικά για ένα διεθνές σημείο συνάντησης εταιρειών, παραγωγών και εμπόρων μέσα από το οποίο επιδιώκεται η ανάπτυξη του εμπορίου και των εξαγωγών, η ανάδειξη εξαιρετικών προϊόντων φρούτων και λαχανικών και η διεύρυνση συνεργασιών μέσα από μια ποιοτική εκθεσιακή διοργάνωση, πρόγραμμα B2B συναντήσεων, Διεθνή Συνέδρια, παράλληλες εκδηλώσεις, παρουσιάσεις καινοτόμων προϊόντων, ομιλίες, κλπ., σε μία προσπάθεια να αποτελέσει βασικό εργαλείο ανάπτυξης των επιχειρήσεων για τη διακίνηση φρέσκων φρούτων και λαχανικών της ευρύτερης περιοχής προς την παγκόσμια αγορά και αντίστροφα.

**Το όφελος του Δήμου Αρταίων αναμένεται να είναι πολλαπλό, καθώς οι εκθέτες – και ανάμεσά τους και ο Δήμος Αρταίων – θα έχουν τη δυνατότητα να προβάλουν τα τοπικά προϊόντα τους, ενισχύοντας με αυτόν τον τρόπο το brand name της περιοχής μας σε αυτόν τον τομέα.**

Η κατατεθειμένη προσφορά ανέρχεται στα **2.863,16€**, ήτοι**:** 2.309,00€ + Φ.Π.Α) και περιλαμβάνει τα ακόλουθα:

* Περίπτερο 21 τ.μ. πλήρους δομής
* Διαχωριστικά από πλαίσια αλουμινίου
* Χωρίσματα από μελαμίνη
* Εκτύπωση επωνυμίας στη μετώπη του περίπτερου
* Μοκέτα
* Τρία γραφεία και οκτώ καρέκλες
* Ηλεκτρολογική εγκατάσταση (μία πρίζα σούκο)
* 1 σποτ των 100watt/3 τ.μ.
* Καθαριότητα χώρου
* Φύλαξη
* Προβολή των στοιχείων του Δήμου στον κατάλογο των εκθετών
* Αποστολή έντυπων προσκλήσεων για διάθεση σε επισκέπτες του Δήμου

Με το παρόν εισηγούμαστε

1. Την έγκριση συμμετοχής του Δήμου Αρταίων στην Έκθεση FRESKON από 26 έως και 28 Απριλίου 2018.
2. Την ενοικίαση περίπτερου εμβαδού 21 τ.μ. και εξοπλισμού (3 γραφεία και 8 καρέκλες) στην εν λόγω Έκθεση
3. την έγκριση και διάθεση του ποσού των 2.863,16€, ήτοι: 2.309,00€ + Φ.Π.Α. Η σχετική δαπάνη θα βαρύνει τον Κ.Α. 70.6474.002 «Δαπάνες εκθέσεων αγροτικών προϊόντων».
4. Την έγκριση μετάβασης στη Θεσσαλονίκη των εκπροσώπων του Δήμου Αρταίων, αποτελούμενη από τους:
   * κ. Χρήστο Τσιρογιάννη, Δήμαρχο Δήμου Αρταίων
   * κα Αγγελική Λιάγκα, προϊσταμένη Τμήματος Φυτικής Παραγωγής της Δ/νσης Ανάπτυξης του Δήμου Αρταίων
5. την κάλυψη των απαιτούμενων δαπανών (1.176,00€), οι οποίες αναλύονται ως εξής:
   * για τη μετακίνηση και διανυκτέρευση του Δημάρχου **έως** 636€ (Η σχετική δαπάνη θα βαρύνει τον Κ.Α. 00.6421 «Οδοιπορικά έξοδα και αποζημίωση μετακινούμενων αιρετών»): έξοδα εισιτηρίων, ημερήσια αποζημίωση, έξοδα διανυκτέρευσης, επιμέρους έξοδα μετακίνησης.
   * για τη μετακίνηση της υπαλλήλου **έως** 540€(Η σχετική δαπάνη θα βαρύνει τον Κ.Α. 70.6422 «Οδοιπορικά έξοδα και αποζημίωση μετακινούμενων υπαλλήλων»): έξοδα εισιτηρίων, ημερήσια αποζημίωση, έξοδα διανυκτέρευσης, επιμέρους έξοδα μετακίνησης.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού  έλαβε υπόψη Ν.3463/06, Ν.3852/10 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α.- Την έγκριση συμμετοχής του Δήμου Αρταίων στην Έκθεση FRESKON από 26 έως και 28 Απριλίου 2018.

Β.- Την ενοικίαση περίπτερου εμβαδού 21 τ.μ. και εξοπλισμού (3 γραφεία και 8 καρέκλες) στην εν λόγω Έκθεση

Γ.- την έγκριση και διάθεση του ποσού των 2.863,16€, ήτοι: 2.309,00€ + Φ.Π.Α. Η σχετική δαπάνη θα βαρύνει τον Κ.Α. 70.6474.002 «Δαπάνες εκθέσεων αγροτικών προϊόντων».

Δ.- Την έγκριση μετάβασης στη Θεσσαλονίκη των εκπροσώπων του Δήμου Αρταίων, αποτελούμενη από τους:

* κ. Χρήστο Τσιρογιάννη, Δήμαρχο Δήμου Αρταίων
* κα Αγγελική Λιάγκα, προϊσταμένη Τμήματος Φυτικής Παραγωγής της Δ/νσης Ανάπτυξης του Δήμου Αρταίων

Ε.- την κάλυψη των απαιτούμενων δαπανών (1.176,00€), οι οποίες αναλύονται ως εξής:

* για τη μετακίνηση και διανυκτέρευση του Δημάρχου **έως** 636€ (Η σχετική δαπάνη θα βαρύνει τον Κ.Α. 00.6421 «Οδοιπορικά έξοδα και αποζημίωση μετακινούμενων αιρετών»): έξοδα εισιτηρίων, ημερήσια αποζημίωση, έξοδα διανυκτέρευσης, επιμέρους έξοδα μετακίνησης.
* για τη μετακίνηση της υπαλλήλου **έως** 540€(Η σχετική δαπάνη θα βαρύνει τον Κ.Α. 70.6422 «Οδοιπορικά έξοδα και αποζημίωση μετακινούμενων υπαλλήλων»): έξοδα εισιτηρίων, ημερήσια αποζημίωση, έξοδα διανυκτέρευσης, επιμέρους έξοδα μετακίνησης.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 203/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*