

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 11/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 210/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6Λ92ΩΨΑ-2ΥΟ** | **«Λήψη απόφασης – δέσμευσης του Δημοτικού Συμβουλίου για ένταξη πράξεων στο Επιχειρησιακό Σχεδιασμό του Δήμου Αρταίων 2014-2019**» |

Στην Άρτα σήμερα την δεκάτη έκτη (16η) του μηνός Απριλίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 8495/12-4-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Κοτσαρίνης Μιχαήλ 7. Ζέρβας Κων/νος 8. Σιαφάκας Χριστόφορος 9. Λιλής Γεώργιος 10. Λιόντος Νικόλαος 11. Σφήκας Δημήτριος 12. Γραμματικού-Παπατσίμπα Θεανώ 13. Μιλτιάδους Γεώργιος | 1. Κουτρούμπα Άννα-Μαρία 2. Βλάχος Μιχαήλ 3. Κοσμάς Ηλίας 4. Παπαλέξης Ιωάννης 5. Βασιλάκη-Μητρογιώργου Βικτωρία 6. Κατσαντούλα Αναστασία 7. Βλάρας Γρηγόριος 8. Κιτσαντά Ευαγγελίτσα 9. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος,Παπάζογλου Χαράλαμπος,Νταλάκας Δημήτριος,Καραγεώργος Γεώργιος,Στασινός Παύλος ,Παπαμιχαήλ Κων/νος ,Ντέμσια Αικατερίνη Ζυγουβέλης Παναγιώτης Πετανίτης Δημήτριος,Παπακίτσος Στέφανος και Ξυλογιάννης Άγγελος .

Στη συνεδρίαση παραβρέθηκαν οι Πρόεδροι Συμβουλίων των Τοπ. Κοινοτήτων Πιστιανών και Καλαμιάς. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση οχτώ (8) έκτακτων θεμάτων.

Οι κ.κ. Πατήλας Κοσμάς και Παπαλέξης αποχώρησαν μετά την συζήτηση του 1ου έκτακτου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 3Ο τακτικό  θέμα της ημερήσιας διάταξης έθεσε «Λήψη απόφασης – δέσμευσης του Δημοτικού Συμβουλίου για ένταξη πράξεων στο Επιχειρησιακό Σχεδιασμό του Δήμου Αρταίων 2014-2019» έδωσε το λόγο στον κ. Δήμαρχο   ο οποίος παίρνοντας το λόγο έθεσε υπόψη του Συμβουλίου τα εξής:

Από την Ειδική Υπηρεσία Διαχείρισης του Επιχειρησιακού Προγράμματος «Ήπειρος 2014-2020» δημοσιεύτηκε η πρόσκληση με κωδ. 47/2017 και α/α ΟΠΣ:2421 με τίτλο «Επενδύσεις σε έργα αστικής αναζωογόνησης – 2η προκήρυξη» στα πλαίσια του Άξονα Προτεραιότητας 2 «Προστασία του Περιβάλλοντος και Αειφόρος Ανάπτυξη».

Ο Δήμος Αρταίων προτίθεται να υποβάλλει δύο (2) προτάσεις «Έργα – προμήθειες αστικής ανάπλασης σε κοινόχρηστους χώρους στην πόλη της Άρτας» και «Ανάπτυξη Πολιτιστικής Διαδρομής στην πόλη της Άρτας με βελτίωση της λειτουργικότητας του αστικού χώρου». Οι εν λόγω προτάσεις, δεν αναφέρονται ονοματισμένες με τον τίτλο με τον οποίο πρόκειται να υποβληθούν στο Επιχειρησιακό Πρόγραμμα του Δήμου Αρταίων 2014-2019 και για την υποβολή τους θα πρέπει να συμπεριληφθούν σε αυτό.

Εισηγούμαστε:

α) τη λήψη απόφασης – δέσμευσης του Δημοτικού Συμβουλίου για την ένταξη των πράξεων *«*Έργα - προμήθειες αστικής ανάπλασης σε κοινόχρηστους χώρους στην πόλη της Άρτας» και «Ανάπτυξη Πολιτιστικής Διαδρομής στην πόλη της Άρτας με βελτίωση της λειτουργικότητας του αστικού χώρου» στο Πενταετές Επιχειρησιακό Σχεδιασμό του Δήμου Αρταίων 2014-2019 όταν αυτό τροποποιηθεί, προκειμένου για την υποβολή πρότασης στο Επιχειρησιακό Πρόγραμμα «Ήπειρος 2014-2020», στα πλαίσια της πρόσκλησης με κωδ. 47/2017 και α/α ΟΠΣ:2421 με τίτλο «Επενδύσεις σε έργα αστικής αναζωογόνησης – 2η προκήρυξη» του Άξονα Προτεραιότητας 2 «Προστασία του Περιβάλλοντος και Αειφόρος Ανάπτυξη».

β)την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α. Τη δέσμευση του Δημοτικού Συμβουλίου για την ένταξη των πράξεων α) «Έργα - προμήθειες αστικής ανάπλασης σε κοινόχρηστους χώρους στην πόλη της Άρτας» και β) «Ανάπτυξη Πολιτιστικής Διαδρομής στην πόλη της Άρτας με βελτίωση της λειτουργικότητας του αστικού χώρου», στο Πενταετές Επιχειρησιακό Σχεδιασμό του Δήμου Αρταίων 2014-2019 όταν αυτό τροποποιηθεί, προκειμένου για την υποβολή πρότασης στο Επιχειρησιακό Πρόγραμμα «Ήπειρος 2014-2020», στα πλαίσια της πρόσκλησης με κωδ. 47/2017 και α/α ΟΠΣ:2421 με τίτλο «Επενδύσεις σε έργα αστικής αναζωογόνησης – 2η προκήρυξη» του Άξονα Προτεραιότητας 2 «Προστασία του Περιβάλλοντος και Αειφόρος Ανάπτυξη».

Β. Την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 210/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*