

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 11/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 211/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 7ΝΠΠΩΨΑ-0ΨΟ | **«Έγκριση Σχεδίου Ενεργειακής Αναβάθμισης Κτιρίων Δήμου Αρταίων**» |

Στην Άρτα σήμερα την δεκάτη έκτη (16η) του μηνός Απριλίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 8495/12-4-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Κοτσαρίνης Μιχαήλ 7. Ζέρβας Κων/νος 8. Σιαφάκας Χριστόφορος 9. Λιλής Γεώργιος 10. Λιόντος Νικόλαος 11. Σφήκας Δημήτριος 12. Γραμματικού-Παπατσίμπα Θεανώ 13. Μιλτιάδους Γεώργιος | 1. Κουτρούμπα Άννα-Μαρία 2. Βλάχος Μιχαήλ 3. Κοσμάς Ηλίας 4. Παπαλέξης Ιωάννης 5. Βασιλάκη-Μητρογιώργου Βικτωρία 6. Κατσαντούλα Αναστασία 7. Βλάρας Γρηγόριος 8. Κιτσαντά Ευαγγελίτσα 9. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος,Παπάζογλου Χαράλαμπος,Νταλάκας Δημήτριος,Καραγεώργος Γεώργιος,Στασινός Παύλος, Παπαμιχαήλ Κων/νος Ντέμσια Αικατερίνη, Ζυγουβέλης Παναγιώτης, Πετανίτης Δημήτριος, Παπακίτσος Στέφανος και Ξυλογιάννης Άγγελος .

Στη συνεδρίαση παραβρέθηκαν οι Πρόεδροι Συμβουλίων των Τοπ. Κοινοτήτων Πιστιανών και Καλαμιάς. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση οχτώ (8) έκτακτων θεμάτων.

Οι κ.κ. Πατήλας Κοσμάς και Παπαλέξης αποχώρησαν μετά την συζήτηση του 1ου έκτακτου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 4Ο τακτικό  θέμα της ημερήσιας διάταξης έθεσε «Έγκριση Σχεδίου Ενεργειακής Αναβάθμισης Κτιρίων Δήμου Αρταίων» έδωσε το λόγο στον κ. Δήμαρχο   ο οποίος παίρνοντας το λόγο έθεσε υπόψη του Συμβουλίου τα εξής:

Με στόχο την ανταπόκριση στην αυξημένη ανάγκη για εξοικονόμηση ενεργειακών πόρων και την ορθότερη οικονομική διαχείριση, ο Δήμος Αρταίων στοχεύει την ενεργειακή αναβάθμιση.

Ο τομέας στον οποίο καταγράφονται σημαντικές ενεργειακές καταναλώσεις είναι αυτός των κτιριακών υποδομών, ειδικά εάν λάβει κανείς υπόψη ότι τη μεγάλη επιφάνεια, τον αυξημένο αριθμό χρηστών και τη διαφορετικότητα στο χρόνο κατασκευής και το ιστορικό συντήρησης.

Για τη διασφάλιση της βέλτιστης ενεργειακής απόδοσης κτιρίων, ο Δήμος Αρταίων εκπόνησε το ακόλουθο «Σχέδιο Ενεργειακής Αναβάθμισης Κτιρίων Δήμου Αρταίων», η έγκριση του οποίου θεωρείται σημαντικό δικαιολογητικό για την υποβολή προτάσεων στο ΕΣΠΑ 2014-2020 για την ενεργειακή αναβάθμιση κτηρίων όπως κολυμβητήριο κλπ.

Εισηγούμαστε:

α) την έγκριση του Σχεδίου Ενεργειακής Αναβάθμισης Κτιρίων Δήμου Αρταίων

β) την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Ακολούθως παρουσίασε αναλυτικά το σχέδιο Ενεργειακής Αναβάθμισης Κτιρίων Δήμου Αρταίων.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α. Την έγκριση του Σχεδίου Ενεργειακής Αναβάθμισης Κτιρίων Δήμου Αρταίων

Β. Την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 211/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*